Få Københavns fascinerende lydhistorie
͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌

Se mailen i din browser
Kære læser Bor du i en storby? Så er du måske taget til et afsides sommerhus eller en anden feriedestination henover sommeren, hvor stilheden og roen bedre kan indfinde sig. For byer er, som bekendt, synonym med larm og liv. Der er utroligt mange støjkilder i byen. Fra trafik, maskiner, byggerier og musik strømmer lyd ud i det offentlige rum — men også byens mange mennesker fylder med deres sprog og stemmer. Er du nysgerrig på lyd- og sproghistorie, befinder du dig på den rigtige frekvens. De to bøger Lyden af hovedstaden og Bondsk i København tuner ind på støj og dialekter i fortidens København.
# Lyden af hovedstaden
Hvis du har set Slaget om Tisvilde eller Naboen fra helvede, ved du måske allerede, at støjgener kan udløse store konflikter. Sådan var det også i 1800-tallet, hvor det københavnske lydbillede forandrede sig markant. I Lyden af hovedstaden tager Jakob Ingemann Parby dig gennem Københavns fascinerende lydhistorie. Fra da København udviklede sig til en moderne metropol, hvor både begejstringen og bekymringen for larm og lyd. Til da gadehandlerne skrålede, sporvogne skingrede, og naboer støjede og klagede.
Kan du genkende Vesterbrogade? Billedet er fra 1902, hvilket var omkring det tidspunkt, hvor sporvejsnettet blev elektrificeret. Selve sporvognenes lyd ændrede sig også og fik elektriske drevne advarselssignaler. Den udvikling blev genstand for kritik: “Sporvognene! Er det nødvendigt, at de gør al den Larm? Først havde de Bjælder, saa fik de Klokker, saa store som Portklokker, og nu har de Apparater, der larmer som Forhammerslag. Behøves al den Larm, og mon den gør nogen virkelig Nytte?”
Find bogen her
# Bondsk i København
For nogle er deres dialekt en kilde til stolthed, hvorimod andre kan føle sig flove over den. Men fælles for langt de fleste er, at man med stor sandsynlighed vil ende med at fralægge sig sin dialekt, hvis man flytter til København. Derfor er det også overraskende, at fiskerne fra Skovshoved og bønderne fra Amager bevarede deres dialekter helt op i 1970’erne og 1980’erne, når så mange andre dialekter gik tabt. I Bondsk i København af Pia Quist og Bjarne Simmelkjær Sandgaard Hansen forsøger de to sprogforskere at besvare spørgsmålet: Hvad var årsagen til, at netop disse københavnske omegnsdialekter var så sejlivede?
Erik Henningsens berømte maleri Bønder i Hovedstaden fra 1887 viser mænd og kvinder, som er ankommet til København for at lede efter arbejde. Med sig til byen havde bønderne deres hjemegns dialekt. Skovserne og amagerbønderne havde gennem århundreder været i tæt kontakt med københavnerne, når de solgte fisk og grøntsager. Normalt ville det have medført, at dialekterne var blevet udtyndet eller gået tabt. Men her syntes det modsatte at være tilfældet.
Find bogen her
# Særudstilling på Københavns Museum
Er du mere nysgerrig på 1800-tallets København, hvor byen forvandlede sig fra en sammentrængt fæstningsby til en moderne, industrialiseret og pulserende metropol? Så kan du lige nu opleve særudstillingen Lyden af København. Støj, stemmer og stilhed på Københavns Museum. Udstillingen kan opleves frem til d. 4. januar 2026.
Læs mere om udstilligen her
Gads Forlag Du modtager denne e-mail, fordi du har tilmeldt dig Gads Forlags nyhedsbrev. Our mailing address is: Gads Forlag Fiolstraede 31-33 København K 1171 Denmark Du kan opdatere din profil her eller du kan